CELEX: 22013D0199
Language: mt
Date: 2013-11-08 00:00:00
Title: Deċiżjoni tal-Kumitat Konġunt taż-ŻEE Nru 199/2013 tat- 8 ta’ Novembru 2013 li temenda l-Anness V (Moviment liberu tal-ħaddiema) tal-Ftehim ŻEE

27.3.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 92/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 199/2013
      tat-8 ta’ Novembru 2013
      li temenda l-Anness V (Moviment liberu tal-ħaddiema) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni ta’ Implimentazzjoni tal-Kummissjoni 2012/733/UE tas-26 ta’ Novembru 2012 tar-Regolament ta’ Implimentazzjoni (UE) Nru 492/2011 tal-Parlament Ewropew u tal-Kunsill fir-rigward tal-approvazzjoni ta’ postijiet tax-xogħol battala u applikazzjonijiet għall-impjieg u l-istabbiliment mill-ġdid tal-EURES (1) trid tiġi inkorporata fil-Ftehim ŻEE.
               
            
                  (2)
               
               
                  Id-Deċiżjoni Implimentazzjoni 2012/733/UE tħassar, b’effett mill-1 ta’ Jannar 2014, id-Deċiżjoni tal-Kummissjoni 2003/8/KE (2), li hija inkorporata fil-Ftehim ŻEE, u li konsegwentement għandha titħassar skont il-Ftehim ŻEE b’effett mill-1 ta’ Jannar 2014.
               
            
                  (3)
               
               
                  L-Anness V tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness V tal-Ftehim ŻEE jiġi emendat kif ġej:
      
                  1.
               
               
                  Il-punt li ġej jiddaħħal wara l-punt 2 (ir-Regolament (UE) Nru 492/2011 tal-Parlament Ewropew u tal-Kunsill):
                  
                              “2a.
                           
                           
                              
                                 32012 D 0733: Id-Deċiżjoni ta’ Implimentazzjoni tal-Kummissjoni 2012/733/UE tas-26 ta’ Novembru 2012 tar-Regolament ta’ Implimentazzjoni (UE) Nru 492/2011 tal-Parlament Ewropew u tal-Kunsill fir-rigward tal-approvazzjoni ta’ postijiet tax-xogħol battala u applikazzjonijiet għall-impjieg u l-istabbiliment mill-ġdid tal-EURES (ĠU L 328, 28.11.2012, p. 21).”
                           
                        
            
                  2.
               
               
                  It-test tal-punt 7 (id-Deċiżjoni tal-Kummissjoni 2003/8/KE) jitħassar b’effett mill-1 ta’ Jannar 2014.
               
            Artikolu 2
      It-testi tad-Deċiżjoni ta’ Implimentazzjoni 2012/733/UE bil-lingwa Islandiża u b’dik Norveġiża, li jridu jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fid-9 ta’ Novembru 2013, sakemm ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-8 ta’ Novembru 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 328, 28.11.2012, p. 21.
      
         (2)  ĠU L 5, 10.1.2003, p. 16.
      
         (*)  L-ebda rekwiżit kostituzzjonali ma huwa indikat.